**บทที่ 3**

**วิธีการดำเนินวิจัย**

งานวิจัยนี้เป็นงานวิจัยเชิงคุณภาพ วิจัยเอกสารเป็นหลัก ซึ่งให้เป็นไปตามวัตถุประสงค์ของโครงการวิจัย คือ เพื่อเสริมสร้างคุณลักษณะเยาวชนนักกฎหมายต้นแบบ เพื่อทราบถึงระดับความเข้าใจของกลุ่มเป้าหมายในเรื่องการเป็นนักกฎหมายที่ดี ที่มีคุณธรรม จริยธรรม และจรรยาบรรณของนักกฎหมาย และเพื่อพัฒนาให้เยาวชนกลายเป็นนักฎหมายต้นแบบในอนาคต โดยผู้วิจัยดำเนินการสร้างเครื่องมือสำหรับการเก็บรวบรวมข้อมูลให้เป็นไปตามวัตถุประสงค์ ดังนี้

1.ศึกษาเอกสาร ตำรา ผลงานวิจัย ผลงานการค้นคว้าต่าง ๆ ที่เกี่ยวข้อง ศึกษารูปแบบของการสร้างเครื่องมือเพื่อการวิจัย

2.ตอบแบบสอบถามเกี่ยวกับความรู้ความเข้าใจของกลุ่มเป้าหมายถึงการเป็นนักกฎหมายที่ดี ที่มีคุณธรรม จริยธรรม และจรรยาบรรณของนักกฎหมาย และจากการตอบแบบสอบถามเพื่อใช้เป็นเครื่องมือในการเก็บรวบรวบข้อมูลเพื่อใช้ในการบรรยายเพื่อเสริมสร้างความเข้าใจให้ผู้รับการอบรมเกิดคุณลักษณะของนักกฎหมายต้นแบบ

1.การกำหนดประชากร

ประชากรในการศึกษาครั้งนี้เป็นนักเรียนระดับมัธยมปลายโรงเรียนหนองไผ่จำนวน 50 คน

2.เครื่องมือที่ใช้ในการวิจัย

เครื่องมือที่ใช้ในการศึกษาครั้งนี้เป็นแบบสอบถามแบบมาตราส่วนประมาณค่า (Rating Scale) 5 ระดับ คือ

ระดับ 5 หมายถึงการปรับตัวระดับมากที่สุด

ระดับ 4 หมายถึงการปรับตัวระดับมาก

ระดับ 3 หมายถึงการปรับตัวระดับปานกลาง

ระดับ 2 หมายถึงการปรับตัวระดับน้อย

ระดับ 1 หมายถึงการปรับตัวระดับน้อยที่สุด

และคำถามวัดความรู้ความเข้าใจแบ่งเป็น จำนวน 3 ตอน คือ

ตอนที่ 1 ข้อมูลเกี่ยวกับสถานภาพ

ตอนที่ 2 ความรู้ความเข้าใจเกี่ยวกับการเป็นนักกฎหมายที่ดีก่อนได้รับการอบรม

ตอนที่ 3 ความรู้ความเข้าใจเกี่ยวกับการเป็นนักกฎหมายที่ดีหลังจากได้รับการอบรมและข้อเสนอแนะ

3.การเก็บรวบรวมข้อมูล

ผู้ศึกษาได้ดำเนินการเก็บรวบรวมข้อมูล ตามลำดับขั้นตอน ดังนี้

3.1 เก็บข้อมูลทางด้านเอกสาร ตำรา ข้อมูลจากการตอบแบบสอบถามของนักเรียนระดับมัธยมปลายการเป็นนักกฎหมายที่ดี ที่มีคุณธรรม จริยธรรม และจรรยาบรรณของนักกฎหมาย

3.2 ดำเนินการใช้แบบสอบถามนักศึกษา ในวันที่ 15 กุมภาพันธ์ 2565 โดยการส่งลิงค์แบบสอบถาม และขอรับคำตอบในระบบออนไลน์ โดยได้รับแบบสอบถามคืนทั้งสิ้น 50 ฉบับ

3.3 เก็บรวบรวมแบบสอบถาม เพื่อนำข้อมูลที่ได้มาวิเคราะห์ผลและแปรผล

4.การวิเคราะห์ข้อมูล

วิเคราะห์ข้อมูลแบบสอบถามโดยใช้โปรแกรม **SPSS** ดังมีรายละเอียดต่อไปนี้

4.1 ข้อมูลที่ได้จากแบบตรวจรายการ (Check List) วิเคราะห์โดยการแจกแจงความถี่ และคำนวณหาค่าร้อยละของผู้ตอบ

4.2 ข้อมูลที่ได้จากแบบมาตราส่วนประมาณค่า (Rating Scale) วิเคราะห์โดยการหาค่าเฉลี่ยเลขคณิตและส่วนเบี่ยงเบนมาตรฐาน แล้วอภิปรายผลในรูปความเรียงประกอบตาราง สำหรับเกณฑ์การตัดสินผลการวิเคราะห์ข้อมูลพิจารณาจากค่าเฉลี่ยเลขคณิตตามเกณฑ์จุดกลางของช่วงระดับคะแนน ดังนี้

ค่าเฉลี่ย 4.51 – 5.00 หมายความว่า ระดับการปรับตัวอยู่ในระดับมากที่สุด

ค่าเฉลี่ย 3.51 – 4.50 หมายความว่า ระดับการปรับตัวอยู่ในระดับมาก

ค่าเฉลี่ย 2.51 – 3.50 หมายความว่า ระดับการปรับตัวอยู่ในระดับปานกลาง

ค่าเฉลี่ย 1.51 – 2.50 หมายความว่า ระดับการปรับตัวอยู่ในระดับน้อย

ค่าเฉลี่ย 1.00 – 1.50 หมายความว่า ระดับการปรับตัวอยู่ในระดับน้อยที่สุด

4.3 ข้อมูลที่เป็นคำถามวัดความรู้ความเข้าใจเป็นความคิดเห็นและข้อเสนอแนะ