**บทที่ 1**

**บทนำ**

**1.ความเป็นมาและความสําคัญของปัญหา**

เมื่อ “กฎหมาย” มีขึ้นมาเพื่อการอยู่ร่วมกันในสังคมของมนุษย์ “นักกฎหมาย” จึงมีความจำเป็นที่จะต้องเข้าใจมนุษย์ สังคม และโลก และเป็นไปไม่ได้ที่ “การศึกษากฎหมาย” จะตัดขาดจากความเป็นไปของสังคม ขณะที่กฎหมายทำหน้าที่อำนวยความเป็นธรรมแก่สังคม แต่การศึกษาและการนำกฎหมายไปใช้ประกอบวิชาชีพนักกฎหมาย เป็นความท้าทายของผู้ประกอบวิชาชีพนักกฎหมายในยุคปัจจุบัน เมื่อกฎหมายถูกใช้เป็นเครื่องมือรักษาอำนาจทางการเมือง ถูกฉวยใช้ละเมิดสิทธิของประชาชน และเอื้อประโยชน์ให้คนบางกลุ่ม และอีกด้านหนึ่งผู้เรียนกฎหมายซึ่งเป็นผลผลิตของระบบการศึกษาแบบท่องจำ หลังพ้นไปจากการศึกษาระดับมหาวิทยาลัยแล้วเมื่อเข้าสู่การสอบแข่งขันระดับวิชาชีพ อาจไม่ได้ผ่านการฝึกฝนเชิงประสบการณ์วิชาชีพอย่างเพียงพอ โดยเฉพาะเส้นทางการสอบผู้พิพากษาที่มีข้อวิพากษ์วิจารณ์ว่าเป็นระบบที่ทำให้ได้ผู้พิพากษาอายุน้อยที่อาจมีประสบการณ์ไม่มากนัก ดังนั้นนอกจากปัญหาการศึกษาวิชากฎหมายแล้ว อีกประเด็นหนึ่งที่มีความสำคัญยิ่งสำหรับผู้ที่จะประกอบวิชาชีพนักกฎหมายที่ดีได้นั้น ควรที่จะได้รับการปลูกฝังคุณธรรม จริยธรรม และจรรยาบรรณของนักกฎหมายตั้งแต่เป็นเยาวชน และเมื่อเยาวชนที่ได้รับการปลูกฝังคุณธรรม จริยธรรม และจรรยาบรรณของนักกฎหมายเหล่านี้เมื่อทำการศึกษาวิชากฎหมายได้สำเร็จ ก็จะสามารถนำความรู้ความสามารถด้านกฎหมายมาใช้ในการประกอบวิชาชีพนักกฎหมายได้อย่างดีเยี่ยมและโดยมีคุณธรรม จริยธรรม และ จรรยาบรรณของนักกฎหมาย ดังนั้นเพื่อให้เยาวชนตระหนักถึงการปฏิบัติตนเป็นพลเมืองที่ดีในสังคม และมีความรู้ทางด้านกฎหมายที่สามารถนำไปใช้ในชีวิตประจำวัน โครงการวิจัยนี้จึงมุ่งเสริมสร้างความ ตระหนักให้เยาวชนไทยเห็นความสำคัญและคุณประโยชน์ขององค์ความรู้ทั้งในเชิงกฎหมายและการบริหารจัดการ และเพื่อสร้างเครือข่ายเยาวชนนักเรียนระดับมัธยมปลายที่มีความสนใจในสายนิติศาสตร์ ในด้านกฎหมายต่อไป

**2.วัตถุประสงค์**

* 1. เพื่อเสริมสร้างคุณลักษณะเยาวชนนักกฎหมายต้นแบบ

**3.กรอบแนวคิดของโครงการวิจัย**

1. ขอบเขตด้านเนื้อหา สร้างความรู้ความเข้าใจในการเป็นนักกฎหมายต้นแบบที่ดี ที่มีคุณธรรม จริยธรรม และจรรยาบรรณของนักกฎหมาย
2. ขอบเขตด้านประชากร ที่ใช้ในการวิจัยครั้งนี้ คือ นักเรียนระดับมัธยมปลาย โรงเรียนหนองไผ่ อ.หนองไผ่ จ.เพชรบูรณ์ จำนวน 50 คน

**4.กําหนดระเบียบวิธีวิจัย**

งานวิจัยนี้เป็นงานวิจัยเชิงปริมาณ โดยมีการใช้แบบสอบถามในการวัดความเข้าใจของกลุ่มนักเรียนจำนวน 50 คน เพื่อให้ทราบระดับความเข้าใจในเรื่องการเป็นนักกฎหมายที่ดี ที่มีคุณธรรม จริยธรรม และจรรยาบรรณของนักกฎหมาย เพื่อนำมาใช้ในการกำหนดเนื้อหาที่จะใช้บรรยายในการอบรม และเป็นการวิจัยเชิงคุณภาพ วิจัยเอกสาร ข้อมูลต่างๆ เกี่ยวกับความรู้ความเข้าใจของคุณลักษณะของนักกฎหมายที่ดี ที่มีคุณธรรม จริยธรรม และจรรยาบรรณของนักกฎหมาย เพื่อเป็นเนื้อหาในการบรรยาย โดยมุ่งสร้างความเข้าใจและปลูกฝังความเป็นนักกฎหมายต้นแบบให้กับนักเรียนระดับมัธยมศึกษาตอนปลาย เพื่อให้ได้ผลสัมฤทธิ์ตามวัตถุประสงค์ของงานวิจัย และนำไปพัฒนากระบวนการจัดการเรียนการสอนของสาขาวิชาให้มีประสิทธิภาพสูงสุด เพื่อคุณภาพบัณฑิตที่พึงประสงค์ต่อไป

**5. นิยามศัพท์เฉพาะ**

ความตระหนักรู้เกี่ยวกับกฎหมาย, เยาวชน, การพัฒนาบัณฑิตทางกฎหมาย

**6.ประโยชน์ของงานวิจัย**

* 1. เสริมสร้างกระบวนการเรียนรู้เพื่อเป็นเยาวชนนักกฎหมายต้นแบบ
  2. สามารถนำไปใช้ประโยชน์ในสังคมและชุมชนได้